joelniklaus/EU_Wikipedias huggingface dataset:
Σχέσεις Ελλάδας-Τρινιντάντ και Τομπάγκο

Οι σχέσεις μεταξύ του Τρινιντάντ και Τομπάγκο και της Ελλάδας είναι οι επίσημες διπλωματικές σχέσεις μεταξύ της Δημοκρατίας του Τρινιντάντ και Τομπάγκο και της Ελληνικής Δημοκρατίας .

Επισκόπηση 
Οι κυβερνήσεις της Ελληνικής Δημοκρατίας και του Τρινιντάντ και Τομπάγκο έχουν πλήρως ανεπτυγμένες σχέσεις. Σύμφωνα με το Υπουργείο Εξωτερικών: «Οι σχέσεις μεταξύ των δύο χωρών είναι άριστες και οι δύο χώρες απολαμβάνουν θαυμάσια συνεργασία, μεταξύ άλλων στους πολυμερείς οργανισμούς στους οποίους το Τρινιντάντ και Τομπάγκο υποστηρίζει συχνά ελληνικές προτάσεις και αντίστροφα».

Σύμφωνα με πληροφορίες της ελληνικής πρεσβείας στην Βενεζουέλα, στο Τρινιντάντ και Τομπάγκο δεν ζουν Έλληνες.

Οι πολίτες του Τρινιντάντ και Τομπάγκο που επιθυμούν να ταξιδέψουν στην Ελλάδα μπορούν να ταξιδέψουν στην Ελλάδα χωρίς βίζα.  Οι πολίτες της Ελλάδας που επιθυμούν να ταξιδέψουν στο Τρινιντάντ και Τομπάγκο μπορούν να το κάνουν χωρίς θεώρηση, εφόσον σκοπεύουν να παραμείνουν στο Τρινιντάντ και Τομπάγκο για χρονικό διάστημα μικρότερο των 90 ημερών.

Διπλωματική εκπροσώπηση των δύο χωρών 
 Η Ελλάδα εκπροσωπείται στο Τρινιντάντ και Τομπάγκο μέσω της πρεσβείας της στο Καράκας, την πρωτεύουσα της Βενεζουέλας. 
 Το Τρινιντάντ και Τομπάγκο δεν έχει καμία διπλωματική εκπροσώπηση στην Ελλάδα.

Εξωτερικοί σύνδεσμοι 
 Επισκόπηση των σχέσεων Ελλάδας-Τρινιντάντ και Τομπάγκο, στην ιστοσελίδα του ελληνικού Υπουργείου Εξωτερικών

Παραπομπές 

Τρινινταντ
Πολιτική του Τρινιντάντ και Τομπάγκο
Γιώργος Παρτσαλάκης

Ο Γιώργος Παρτσαλάκης (Χανιά, 13 Νοεμβρίου 1951) είναι Έλληνας ηθοποιός.

Βιογραφικό 
Γεννήθηκε στα Καλουδιανά Κισσάμου στα Χανιά το 1951. Αποφοίτησε το 1973 από τη δραματική σχολή του Πέλλου Κατσέλη.

Τα πρώτα χρόνια της καριέρας του εργάστηκε στο θέατρο ενώ έκανε και κάποιες εμφανίσεις στον κινηματογράφο. Έγινε γνωστός στο ευρύ κοινό μέσα από πρωταγωνιστικούς ρόλους σε διάφορες σειρές της ιδιωτικής τηλεόρασης. Μία από τις πιο επιτυχημένες τηλεοπτικές δουλειές του είναι η κωμική σειρά Και οι παντρεμένοι έχουν ψυχή όπου υποδυόταν τον Μάκη. Μετά την επιτυχία της σειράς ακολούθησαν διάφορες κωμικές σειρές όπως Θα σε δω στο πλοίο, Miss Νταίζη, Ελλάς το μεγαλείο σου, Έρωτας με επιδότηση Ο.Γ.Α. και Μου το κρατάς μανιάτικό.

Επέστρεψε τηλεοπτικά μετά από 9 χρόνια απουσίας τον Σεπτέμβριο του 2017 μέσα από τη δραματική σειρά Το Τατουάζ, στον καθημερινό πρόγραμμα του Alpha TV. Εκεί συνεργάστηκε με τον σκηνοθέτη Ανδρέα Γεωργίου και τη σεναριογράφο Βάνα Δημητρίου τις σεζόν 2017-2019, υποδυόμενος τον Παύλο Μελά. Η συνεργασία του με τους δημιουργούς συνεχίστηκε και τις σεζόν 2019-2021 στον τηλεοπτικό σταθμό ΣΚΑΪ και τη σειρά 8 Λέξεις, όπου υποδύθηκε τον ιδιοκτήτη τηλεοπτικού σταθμού Άκη Αρώνη. Την σεζόν 2021 - 2023 παίζει στην σειρά του MEGA Η Γη της Ελιάς.

Φιλμογραφία

Τηλεόραση

Παραστασιογραφία 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Παραπομπές

Εξωτερικοί σύνδεσμοι 
 

Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Λιβύη, Λιβύη, Λιβύη

Ο " Λιβύη, Λιβύη, Λιβύη " ( αραβικά : ليبيا ليبيا ليبيا Lībiyā, Lībiyā, Lībiyā ), επίσης γνωστός ως " Ya Beladi» "(αγγλικά: "Η χώρα μου" ), είναι ο εθνικός ύμνος της Λιβύης από το 2011.

Ιστορία

Βασίλειο της Λιβύης 
Ο ύμνος «Λιβύη, Λιβύη, Λιβύη» συντέθηκε από τον Μοχάμεντ Αμπντέλ Ουαχάμπ το 1951 και ήταν αρχικά ο εθνικός ύμνος του βασιλείου της Λιβύης από την ανεξαρτησία του το 1951 έως το 1969, όταν ο βασιλιάς Ιντρίς ανατράπηκε από ένα ατρόμητο πραξικόπημα υπό την ηγεσία του Μουαμάρ Καντάφι . Οι ίδιοι οι στίχοι γράφτηκαν από τον Αλ Μπασίρ αλ Αρεμπί.

Λιβυκή Αραβική Δημοκρατία 
Το 1969, ο Μουαμάρ Καντάφι υιοθέτησε το Αιγυπτιακό στρατιωτικό τραγούδι " Allahu Akbar " ως τον εθνικό ύμνο της πρόσφατα ανακηρυχθείσας Λιβύης Αραβικής Δημοκρατίας και αργότερα της Μεγάλης Σοσιαλιστικής Λαϊκής Λιβυκής Αραβικής Τζαμαχιρίας .

Εμφύλιος πόλεμος της Λιβύης 
Το 2011, ο ύμνος "Λιβύη, Λιβύη, Λιβύη" κηρύχθηκε ως ο νέος εθνικός ύμνος της Λιβύης από το Εθνικό Μεταβατικό Συμβούλιο . Ο ύμνος "Λιβύη, Λιβύη, Λιβύη" έγινε τελικά ο εθνικός ύμνος της Λιβύης για άλλη μια φορά, μετά τον εμφύλιο πόλεμο του Λιβύης και τον θάνατο του Μουαμάρ Καντάφι . Ο στίχος που δοξάζει τον βασιλιά Ιντρίς δεν συγκαταλέγεται στον σημερινό ύμνο.

Εθνικά σύμβολα της Λιβύης
Εθνικοί ύμνοι σε Λα ύφεση μείζονα
Εθνικοί ύμνοι
Κελανίτης Αιτωλοακαρνανίας

Ο Κελανίτης, είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 250 μέτρα, το οποίο βρίσκεται ανατολικά της τεχνητής λίμνης Καστρακίου και σε απόσταση 25 χλμ. Β.-ΒΑ. από το Αγρίνιο. Το χωριό είναι κτισμένο κατά μήκος της ΕΟ Αγρινίου - Καρπενησίου, ανάμεσα στην Ποταμούλα (ΝΔ.) και τις Αυλακιές (Β.). Ως οικισμός αναφέρεται επίσημα για πρώτη φορά το 1950 στο ΦΕΚ 171Α - 10/08/1950 να αποσπάται από την τότε κοινότητα Κυπαρίσσου και προσαρτάται στην κοινότητα Ποταμούλας. Σύμφωνα με το πρόγραμμα Καλλικράτης, μαζί με τα Τσουναίικα και την Ποταμούλα αποτελούν την τοπική κοινότητα Ποταμούλας που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει πληθυσμό 67 κατοίκους.

Παραπομπές

Χωριά του νομού Αιτωλοακαρνανίας
Δήμος Αγρινίου
Γουαέλ Ναντέρ αλ Χαλκί

O Γουαέλ Ναντέρ αλ Χαλκί (  , γεννηθείς την 4η Φεβρουαρίου 1964) είναι ένας Σύριος πολιτικός που διετέλεσε Πρωθυπουργός της Συρίας την περίοδο 2012 - 2016.  Προηγουμένως ήταν Υπουργός Υγείας, τα έτη 2011 - 2012. Ορίστηκε πρωθυπουργός την 9η Αυγούστου 2012.

Παιδική ηλικία και εκπαίδευση 
Ο Χαλκί γεννήθηκε στην πόλη Τζάσιμ στο Κυβερνείο Νταράα, το 1964, σε μια Σουνιτική Μουσουλμανική οικογένεια.   Το 1987 έλαβε πτυχίο Ιατρικής από το Πανεπιστήμιο της Δαμασκού και το 1991 έλαβε μεταπτυχιακό δίπλωμα Μάστερ από το ίδιο πανεπιστήμιο, στη Γυναικολογία και τη Μαιευτική.

Σταδιοδρομία 
Ο Χαλκί εργάστηκε ως διευθυντής πρωτοβάθμιας φροντίδας υγείας στο Τζάσιμ την περίοδο 1997-2000, και την περίοδο 2000-2004 διετέλεσε γραμματέας του παραρτήματος του Αραβικού Σοσιαλιστικού Κόμματος Μπάαθ στην Νταράα. Εργάστηκε ως διευθυντής υγείας στη Νταράα, και το 2010 διορίστηκε επικεφαλής των γιατρών της Συρίας. Την 9η Αυγούστου 2012 ορίστηκε πρωθυπουργός της Συρίας από τον πρόεδρο Μπασάρ Ασάντ, αφού ο προκάτοχός του Ριάντ Φάριντ Χιτζαμπ κατέφυγε στην Ιορδανία και δήλωσε την υπακοή του στη Συριακή αντιπολίτευση. Κατά τη διάρκεια της θητείας του, ο Δρ Γουαέλ αλ Χαλκί κατέβαλε μεγάλες προσπάθειες για την καταπολέμηση της τρομοκρατίας. Του έχει απονεμηθεί ο τίτλος: Αρχηγός της Κυβέρνησης στην Καταπολέμηση της Τρομοκρατίας στη Συρία. 

Επί του παρόντος, εργάζεται στο Ιδιωτικό Πανεπιστήμιο Κασιούν (Αραβικά: جامعة قاسيون الخاصة) ως καθηγητής και Πρόεδρος του Διοικητικού Συμβουλίου.

Απόπειρα δολοφονίας 
Τον Απρίλιο του 2013, ο Χαλκί επέζησε από μια απόπειρα δολοφονίας με βόμβα αυτοκινήτου στην μπαλαντίγια Μεζέ της Δαμασκού.   Έξι άνθρωποι έχασαν τις ζωές τους στην απόπειρα δολοφονίας.

Προσωπική ζωή 
Ο Δρ αλ Χαλκί είναι παντρεμένος και έχει τέσσερα παιδιά.  Μια κόρη και τρεις γιούς.

Παραπομπές
Κοινοβούλιο της Ιορδανίας

Το Κοινοβούλιο της Ιορδανίας ( αραβικά : مجلس الأمة Ματζλίς Αλ-Ουμά) είναι το νομοθετικό σώμα της Ιορδανίας. Το σώμα, το οποίο θεσπίστηκε με το σύνταγμα του 1952, αποτελείται από δύο θαλάμους: τη Γερουσία (Ματζλίς αλ-Αγιάν) και τη Βουλή των Αντιπροσώπων ("Ματζλίς αλ-Νουβάμπ").

Η Γερουσία έχει 65 μέλη, τα οποία ορίζονται από το βασιλιά. Η Βουλή των Αντιπροσώπων έχει 130 εκλεγμένα μέλη. Εννέα έδρες προορίζονται για χριστιανούς βουλευτές, τρεις για Κιρκάσιους και Τσετσένους, ενώ δεκαπέντε έδρες είναι για τις γυναίκες.  Τα μέλη και των δύο θαλάμων υπηρετούν για τετραετή θητεία. 

Πολιτική της Ιορδανίας
Κοινοβούλια
Σίλβι Μάις

Η Σίλβι Φρανσουάζ Μάις (γεννημένη στις 13 Απριλίου 1978) είναι Ολλανδή τηλεοπτική προσωπικότητα και μοντέλο με καταγωγή από την Ινδονησία (Ολλανδικές Ανατολικές Ινδίες). Είναι δημοφιλής και στη Γερμανία, στην οποία εργάζεται εδώ και αρκετά χρόνια.

Καριέρα

Ολλανδία 
Η Σίλβι Μάις αποφοίτησε από το Πανεπιστήμιο της Δυτικής Βραβάντης (ολλανδικά: Hogeschool West-Brabant). Όταν έφτασε τα 18 έτη της ηλικίας της, αποφάσισε ότι ήθελε να γίνει μοντέλο και συμμετείχε σε δοκιμαστικά. Συμμετείχε σε προγράμματα στον τηλεοπτικό σταθμό FoxKids και στο μουσικό σταθμό TMF.. Παρουσίασε διάφορες εκδηλώσεις και προγράμματα στο TMF, όπως η παρουσίαση των ετήσιων βραβείων TMF και πήρε συνέντευξη από καλλιτέχνες όπως η Μπρίτνι Σπίαρς και η Κάιλι Μινόγκ. Εισήγαγε επίσης την σειρά κοσμημάτων Pure by Sylvie στην ολλανδική αγορά. 

Το 2003 ψηφίστηκε ως η πιο σέξι γυναίκα της Ολλανδίας το 2003 και σύντομα άρχισε μια σχέση με τον ποδοσφαιριστή του Άγιαξ Ράφαελ φαν ντερ Φάαρτ. Λόγω εν μέρει της φήμης που είχε αποκτήσει από την προσωπική της σταδιοδρομία, σύντομα το ζευγάρι Μάις-φαν ντερ Φάαρτ έγινε η δημοφιλέστερη γυναίκα ποδοσφαιριστή της Ολλανδίας. Η φήμη τους μεγάλωσε μετά το γάμο τους στις 10 Ιουνίου 2005 ο οποίος μεταδόθηκε ζωντανά από το SBS6, ένα ολλανδικό τηλεοπτικό κανάλι, με την εκπομπή να πετυχαίνει μεγάλα ποσοστά τηλεθέασης στην Ολλανδία. Η Σίλβι απέκτησε το επώνυμο του φαν ντερ Φάαρτ.

Γερμανία 
Όταν ο φαν ντερ Φάαρτ υπέγραψε με την Χάμπουργκερ ΣΦ, το ζευγάρι μετακόμισε στην Γερμανία. Αφού ο σύζυγος της υπέγραψε ύστερα με την Ρεάλ Μαδρίτης, ο φαν ντερ Φάαρτ μετακόμισε στην Ισπανία. Μεταξύ 2008 και 2011, ήταν κριτής στο Das Supertalent, την γερμανική εκδοχή του τηλεοπτικού προγράμματος "Έχεις Ταλέντο". Το 2010 πήρε μέρος στην τρίτη σεζόν του Γερμανικού προγράμματος Let's Dance. Στις 17 Απριλίου 2010, η Μάις αντικατέστησε την κριτή του Deutschland sucht den Superstar (= η Γερμανία ψάχνει έναν υπεραστέρα -ή σουπερστάρ), Νίνα Άιχινγκερ, για τον τελικό της 7ης σεζόν, αφού η τελευταία είχε κολλήσει στο Λος Άντζελες μετά από περιορισμούς πτήσης ως αποτέλεσμα των εκρήξεων του Εϊγιαφιάτλαγιοκουτλ το 2010. Από το 2011 και 2017 η Μάις παρουσίασε την εκπομπή Let's Dance μαζί με τον Ντάνιελ Χάρτβιχ. Το 2018 αντικαταστάθηκε από την πρώην συμμετέχουσα Βικτόρα Σβαρόφσκι και αντ 'αυτού επέστρεψε στο Das Supertalent ως κριτής. Ακολουθώντας τα βήματα διάσημων διασκεδαστών, όπως οι Γιοχάνες Χίστερς και Ρούντι Καρέλ, η Μάις είναι μία από τις πιο επιτυχημένες προσωπικότητες ολλανδικής καταγωγής που δραστηριοποιούνται στη Γερμανία.

Εξωτερικοί σύνδεσμοι
 

Ολλανδές ηθοποιοί τηλεόρασης
Θάνος Τοκάκης

Ο Θάνος (Αθανάσιος) Τοκάκης (Αθήνα, 11 Φεβρουαρίου 1980) είναι Έλληνας ηθοποιός. Το 2011 του απονεμήθηκε το βραβείο υποκριτική "Βραβείο Χορν".

Βιογραφικό 
Είναι απόφοιτος της Δραματικής Σχολής του Εθνικού Θεάτρου. Μετά το τέλος της σπουδών του ξεκίνησε να εργάζεται ως ηθοποιός στο θέατρο συμμετέχοντας σε διάφορες παραστάσεις. Έγινε αρκετά γνωστός στο ευρύ κοινό το 2005 όταν πήρε έναν από τους πρωταγωνιστικούς ρόλους στην κωμική σειρά του Mega Channel Πενήντα Πενήντα. Εκεί από το 2005 μέχρι το 2011 υποδύθηκε τον Αχιλλέα Λινάρδο, παίζοντας μαζί με τον Πέτρο Φιλιππίδη, τον Σάκη Μπουλά, τον Παύλο Χαϊκάλη, την Άβα Γαλανοπούλου και την Σοφία Πανάγου.

Ακολούθησαν κι άλλες τηλεοπτικές συμμετοχές στις σειρές 10η εντολή, Σε είδα, Αληθινοί Έρωτες, Ο 3ος Νόμος και Ου Φονεύσεις.
Τη σεζόν 2021 έκανε την εμφάνισή του στην σειρά Καρτ Ποστάλ.

Το 2011 του απονεμήθηκε το βραβείο υποκριτικής "Βραβείο Χορν" για την ερμηνεία του στον ρόλο του Σερ Άντριου στη Δωδέκατη νύχτα του Ουίλιαμ Σαίξπηρ, σε σκηνοθεσία Θωμά Μοσχόπουλου.

Κινηματογράφος 
Στον κινηματογράφο έκανε το ντεμπούτο του το 2009 στην ταινία Το Κακό: Στην εποχή των ηρώων. Ακολούθησαν οι ταινίες Παν.δη.μία και Play. Το 2017 έγραψε το σενάριο της ταινίας Καουμπόης ενώ είχε και συμμετοχή ως ηθοποιός σε αυτή. Το 2019 έλαβε μέρος σε διάφορες κινηματογραφικές παραγωγές όπως Το Θαύμα της Θάλασσας των Σαργασσών, Ενήλικοι στην Αίθουσα και Ευτυχία. Για την ερμηνεία του στην τελευταία ταινία κέρδισε το βραβείο Β΄ αντρικού ρόλου στα βραβεία Ίρις το 2020.

Προσωπική ζωή 
Στις 3 Σεπτεμβρίου του 2017 παντρεύτηκε στην Πάτμο με την επίσης ηθοποιό Βίκυ Παπαδοπούλου.

Φιλμογραφία

Τηλεόραση

Κινηματογράφος

Παραπομπές 

Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Τοκάκης Θάνος
Παππαδάτες Αιτωλοακαρνανίας

Για συνώνυμο οικισμό στην Ελλάδα δείτε το λήμμα: Παππαδάτες Πρέβεζας

Οι Παππαδάτες, επίσημα Παππαδάται, είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 90 μέτρα.

Γεωγραφία - Ιστορία
Οι Παππαδάτες βρίσκονται νοτιοδυτικά της λίμνης Τριχωνίδας σε απόσταση 15,5 χλμ. Ν.-ΝΑ. από το Αγρίνιο. Το χωριό είναι κτισμένο ανάμεσα στο Κάτω Κεράσοβο (Δ.) και στη Ματαράγκα (Δ.). Ως οικισμός αναφέρεται επίσημα γραμμένη ως Παπαδάται το 1835 στο ΦΕΚ 19Α - 07/12/1835 να ορίζεται έδρα του τότε δήμου Κερασιάς. Το 1940 το όνομά τους διορθώνεται σε Παππαδάται και το 1997 ορίζονται έδρα του Καποδιστριακού δήμου Αρακύνθου. Σύμφωνα με το πρόγραμμα Καλλικράτης μαζί με τα Λωλέϊκα αποτελούν την τοπική κοινότητα Παππαδατών που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 ως κοινότοιτα έχει 1.098 κατοίκους, ενώ ως οικσμός 1.077.

Παραπομπές 

Χωριά του νομού Αιτωλοακαρνανίας
Δήμος Αγρινίου
United Alive in Madrid

{{Infobox Album
| Όνομα  = United Alive in Madrid
| Είδος  = Ζωντανό άλμπουμ
| Καλλιτέχνης  = Helloween
| Εξώφυλλο  = 1000x1000.jpg
| Background = lavender
| Κυκλοφορία  = 4 Οκτωβρίου 2019
| Ηχογράφηση  = 2017 - 2018
| Είδος_Μουσικής  = Power Metal
| Διάρκεια  = 161:00
| Δισκογραφική  = Nuclear Blast
| Παραγωγός  = Charlie Bauerfeind
| Προηγούμενο album  = My God- Given Right (2015)| Αυτό το album  = United Alive in Madrid (2019)| Επόμενο album  = 
}}United Alive in Madrid είναι ο τίτλος του τριπλού, ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 4 Οκτωβρίου του 2019 μέσω της δισκογραφικής εταιρείας Nuclear Blast. Το άλμπουμ εκδόθηκε και σε μορφή DVD/Blu-ray με τον τίτλο United Alive.

Οι ηχογραφήσεις του άλμπουμ πραγματοποιήθηκαν κατά την περιοδεία Pumpkins United World Tour 2017-2018, στην οποία συμμετείχαν και τα παλιά μέλη του συγκροτήματος Μίχαελ Κίσκε και Κάι Χάνσεν και πιο συγκεκριμένα στην συναυλία τους στην Μαδρίτη, με bonus υλικό από τις συναυλίες τους στο Σαντιάγκο, στην Πράγα, στο Σάο Πάολο και στο Wacken Open Air.

Τραγούδια
Μέρος πρώτο

Μέρος δεύτερο

Μέρος τρίτο

Μέλη των Helloween
Η σύνθεση του συγκροτήματος κατά την ηχογράφηση του "United Alive in Madrid" είχε την εξής μορφή:

 Μίχαελ Κίσκε - φωνητικά 
 Άντι Ντέρις - φωνητικά
 Κάι Χάνσεν - κιθάρα
 Μίκαελ Γουάικατ - κιθάρα
 Σάσα Γκέρστνερ - κιθάρα, πλήκτρα
 Μάρκους Γκρόσκοπφ - μπάσο
 Ντάνιελ Λέμπλε - τύμπανα

Παραπομπές

Πηγές
 AllMusic
 Encyclopaedia Metallum: The Metal Archives
 Rockhard.gr
 Rocking.gr

Δισκογραφία των Helloween
Άλμπουμ του 2019
Γαλήνη Τσεβά

Η Γαλήνη Τσεβά (γενν. Αθήνα, 20 Μαρτίου 1967) είναι Ελληνίδα ηθοποιός.

Βιογραφικό
Έκανε την πρώτη της τηλεοπτική εμφάνιση ως ηθοποιός το 1986 στη σειρά Μαντάμ Σουσού. Ακολούθησαν διάφορες συμμετοχές στις σειρές Οδός Ανθέων, Μπελάδες για δύο, Αχ Ελένη, Τμήμα Ηθών και άλλες. 

Έγινε ιδιαίτερα γνωστή στο ευρύ κοινό με τον ρόλο της Σόφης στην κωμική σειρά των Αλέξανδρου Ρήγα και Λευτέρη Παπαπέτρου Ντόλτσε Βίτα το 1995. Από το 2000 μέχρι το 2003 είχε έναν από τους πρωταγωνιστικούς ρόλους στην οικογενειακή κωμική σειρά 10 Λεπτά Κήρυγμα.

Φιλμογραφία

Τηλεόραση

Κινηματογράφος

Θεατρικές παραστάσεις 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Παραπομπές

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου
Τρίφτης

Ο τρίφτης είναι βοηθητική συσκευή για την κουζίνα και την προετοιμασία των υλικών μαγειρικής και τροφίμων. Ανάλογα με το μέγεθος των ανοιγμάτων στην επιφάνεια τριβής, γίνεται χονδρό ή και λεπτό τρίψιμο. Το χοντρό τρίψιμο χρησιμοποιείται κυρίως για τυρί και σαλατικά, ενώ οι λεπτοί τρίφτες είναι κατάλληλοι για κρεμύδια, ντομάτες και τυριά.. Κατασκευάζονται από ανοξείδωτο χάλυβα, αλλά και επίσης από σκληρό πλαστικό. Χρησιμοποιείται από την αρχαιότητα, αφού έχει βρεθεί και σε αρχαιολογικές ανασκαφές.

Μαγειρικά σκεύη
De fato

To Περί Μοίρας του Κικέρωνα είναι μία μερικώς χαμένη φιλοσοφική πραγματεία, γραμμένη το 44 Π.Κ.Ε. Μόνο τα 2/3 του έργου διασώζονται· η αρχή και ο τέλος λείπουν. Παίρνει τη μορφή διαλόγου, αν και εμφανίζεται περισσότερο σαν ανάλυση, όπου οι συνομιλητές είναι ο Κικέρων και ο φίλος του Άουλος Χίρτυος.

Στο έργο, ο Κικέρων αναλύει την έννοια της Μοίρας και προτείνει ότι η ελεύθερη βούληση είναι μια κατάσταση της πρώτης. Παρ' όλα αυτά, δεν ασχολείται, σκόπιμα, με την διάκριση ανάμεσα στον φαταλισμό και στην αιτιοκρατία.

Φαίνεται ότι το Περί Μοίρας αποτελεί ένα προσάρτημα της πραγματείας για την θεολογία, η οποία αποτελείται από τα τρία βιβλία του Περί της Φύσεως των Θεών και δύο του Περί Μαντικής. Αυτά τα τρία βιβλία παρέχουν σημαντικές πληροφορίες για την στωική κοσμολογία και θεολογία.

Ιστορικό 
To Περί Μοίρας είναι μέρος της δεύτερης ομάδας έργων του Κικέρωνα. Έχει συνταχθεί στο Ποτσουόλι μεταξύ 17 Απριλίου και 23 Μαΐου του 44 Π.Κ.Ε. Σε κάθε περίπτωση, το έργο θα είχε πιθανόν ολοκληρωθεί πριν από την ανεπιτυχή αναχώρηση του Κικέρωνα για την Ελλάδα τον Ιούλιο του ίδιου έτους. Το έργο γράφτηκε βιαστικά, καθώς ο Κικέρωνας ετοιμαζόταν να επιστρέψει στη πολιτική σκηνή.

Επιχειρηματολογία 
O Χίρτυος σημειώνει ότι ο Κικέρων έχει υιοθετήσει την ακαδημική μέθοδο έρευνας: επιχειρηματολογώντας κατά όλων των προτάσεων. Συνεπώς, σκιαγραφεί τις θέσεις του Δημοκρίτου, του Ηρακλείτου, του Εμπεδοκλή και του Αριστοτέλη, οι οποίοι υποστηρίζουν ότι όλα γίνονται από ανάγκη. Ως εκ τούτου, ο Κικέρων αναπτύσσει τις προτάσεις σχετικά με την μοίρα και την αναγκαιότητα:

"Εάν όλα συμβαίνουν από την μοίρα, συμβαίνουν με μια προγενέστερη αιτία· και αν αυτή αποτελεί πραγματική επιθυμία, τότε είναι πραγματικό και αυτό που ακολουθεί την επιθυμία, και συνεπώς πραγματική συναίνεση. Αλλά εάν η αιτία της επιθυμίας δεν βρίσκεται μέσα μας, τότε η ίδια δεν βρίσκεται στη δύναμή μας· και αν συμβαίνει αυτό, τότε αυτά τα πράγματα που μας ήρθαν από επιθυμία δεν βρίσκεται μέσα μας. Επομένως, η συναίνεση και η πράξη δεν βρίσκεται στη δύναμή μας· και από αυτό προκύπτει ότι ούτε ο έπαινος, ούτε η κατηγορία είναι δίκαια πράγματα, ούτε οι τιμές, ούτε η τιμωρία"

Ο Κικέρων ουσιαστικά απορρίπτει αυτή την πρόταση ως αντίθετη σε αυτό που φαίνεται, αλλά θεωρεί την ελευθερία μια αναγκαιότητα για την ηθική ζωή. Τέλος, ο Κικέρων υποστηρίζει αυτή την θέση, καθώς είναι πεισμένος συναισθηματικά ότι είναι στη δύναμη του ανθρώπου να αποκτήσει την αρετή· εάν ο ντετερμινισμός ήταν η τάξη των πραγμάτων, τότε μια τέτοια ικανότητα δεν θα ήταν πραγματική.

Πηγές
 De Fato, Latin text, at The Latin Library
 H. Rackham, (1948) Cicero: De Oratore, Vol. ii. Loeb Classical Library. [De Fato between pages 189-251]

Ρωμαϊκή θρησκεία
Φιλοσοφία της θρησκείας
Νερομάννα Αιτωλοακαρνανίας

Η Νερομάννα είναι ημιορεινό χωριό της Περιφερειακής Ενότητας Αιτωλοακαρνανίας στο βόρειο μέρος της λίμνης Τριχωνίδας σε υψόμετρο 407 μέτρα.

Γεωγραφία - Ιστορία
Η Νερομάννα βρίσκεται στα όρια με την Περιφερειακή Ενότητα Ευρυτανίας, στους βορειοδυτικούς πρόποδες του όρους Παναιτωλικό και βόρεια της λίμνης Τριχωνίδας. Είναι κτισμένο σε περιοχή με πολλά νερά, στα οποία οφείλει το όνομά του και σε απόσταση 19 χλμ. δυτικά από το Αγρίνιο. Το χωριό διαθέτει κέντρα εστίασης και δυνατότητες διαμονής. Αξιοθέατα θεωρούνται οι καταρράκτες και οι πέτρινες βρύσες του. Ως οικισμός αναφέρεται επίσημα με το όνομα Σομπονίκον το 1889 στο ΦΕΚ 251Α - 04/10/1889 να προσαρτάται στον τότε δήμο Παμφίας. Το 1920 αποσπάται και αποτελεί ξεχωριστή κοινότητα. Το 1927 μετονομάστηκε σε Νερομάνα και το 1940 διορθώθηκε σε Νερομάννα.. Σύμφωνα με το πρόγραμμα Καλλικράτης, μαζί με τη Βαρειά, τη Δογρή και το Κρύο Νερό αποτελούν την Τοπική Κοινότητα Νερομάννας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 479 κατοίκους, ενώ ως οικισμός 118.

Το χωριό ανήκει στην ενορία Μεταμόρφωσης του Σωτήρος και κάθε 6 Αυγούστου πραγματοποιείται πανηγύρι.

Σε απόσταση 1,5 χλμ. από το χωριό Νερομάννα και 1 χλμ. περίπου βορειοανατολικά της Δογρής, πάνω σε ένα λόφο ύψους 400 μ., με το τοπωνύμιο Παλιομανάστρο ή Παλιομονάστηρο, σώζονται τα ερείπια μιας αρχαίας οχυρωμένης πόλης, πιθανόν του αρχαίου Φιστύου. Ανάμεσα στα ερείπια υπάρχει το ερειπωμένο μοναστήρι των Αγίων Αποστόλων.

Εξωτερικοί σύνδεσμοι 

 Γνωρίστε την Νερομάνα από τον ιστότοπο https://www.neromaniotes.gr
 Η Νερομάννα Αιτωλοακαρνανίας στο https://www.youtube.com

Παραπομπές 

Χωριά του νομού Αιτωλοακαρνανίας
Δήμος Αγρινίου
Παλαιός Μυλότοπος Πέλλας

Ο Παλαιός Μυλότοπος βρίσκεται στο Νομό Πέλλας, δυτικά των Γιαννιτσών, ανάμεσα στα χωριά Νέος Μυλότοπος και Καρυώτισσα. Οι κάτοικοί του ασχολούνται κυρίως με τη γεωργία.

Ιστορία 

Το 1918 αναγνωρίστηκε ως κοινότητα Βούδριστας, αλλά το 1922 καταργήθηκε και χαρακτηρίσθηκε οικισμός της Κοινότητας Γενιτσών (Γιαννιτσά). Το 1926 προσδιορίζεται ξανά ως ανεξάρτητη κοινότητα. Το 1927 η Βούδριστα μετονομάζεται σε Μυλότοπο ενώ το 1940, λίγο πρίν την έναρξη του πολέμου, αναγνωρίζονται οι οικισμοί Νέος και Παλαιός Μυλότοπος. Η κοινότητα καταργείται το 1997 προκειμένου να ενταχθεί στο νεοσύστατο Δήμο Κύρρου.
Το παλαιό όνομα του χωριού ήταν Βόντριστα ή Βούδριστα. Η σημερινή ονομασία οφείλεται στους πολλούς νερόμυλους που λειτουργούσαν μέχρι τις αρχές της δεκαετίας του 1970.

Αξιοθέατα 

Στον Παλιό Μυλότοπου διατηρούνται δύο μεταβυζαντινές εκκλησίες: η Εκκλησία της Αγίας Παρασκευής (1756) και η Εκκλησία του Αγίου Αθανασίου (1800).

Κοινωνική/Πολιτιστική ζωή 

Η κοινωνική/πολιτιστική ζωή αναπτύσσεται γύρω από τον τοπικό πολιτιστικό σύλλογο, ο οποίος λειτουργεί τμήματα ζωγραφικής, ενόργανης γυμναστικής και μουσικής, τον αγροτικό συνεταιρισμό, την ποδοσφαιρική ομάδα που αγωνίζεται στην κατηγορία του ερασιτεχνικού πρωταθλήματος και το σύλλογο αιμοδοσίας.

Δήμος Πέλλας
Χωριά του νομού Πέλλας
Αντώνης Λουδάρος

Ο Αντώνης Λουδάρος (27 Απριλίου 1968) είναι Έλληνας ηθοποιός και σκηνοθέτης.

Βιογραφικό 
Έχει σπουδάσει στη Δραματική Σχολή του Εθνικού Θεάτρου. Διδάσκει υποκριτική στη δραματική σχολή Ίασμος.

Έχει συμμετάσχει στις θεατρικές παραστάσεις Ο συμβολαιογράφος (2018-2019), Όνειρα γλυκά (2018), Στέλιος Καζαντζίδης - Η ζωή του όλη (2017), Φονική παγίδα (2017), Εκκλησιάζουσες (2018), Για όνομα... (2015), καθώς και σε αρκετές στο Εθνικό Θέατρο.

Φιλμογραφία

Τηλεόραση

Κινηματογράφος

Παραπομπές

Εξωτερικοί σύνδεσμοι 
 

Έλληνες άνδρες ηθοποιοί τηλεόρασης
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Απόφοιτοι της Δραματικής Σχολής του Εθνικού Θεάτρου
Ρεντ Ντιρ

Το Ρεντ Ντιρ (αγγλικά: Red Deer, μετάφραση: κόκκινο ελάφι) είναι πόλη του Καναδά στην επαρχία της Αλμπέρτας. Ο πληθυσμός της πόλης ανέρχεται σε 100.418 κατοίκους (απογραφή 2016). Βρίσκεται κοντά στο μέσο του διαδρόμου Κάλγκαρι - Έντμοντον και περιβάλλεται από την κομητεία Ρεντ Ντιρ. Είναι η τρίτη πολυπληθέστερη πόλη της Αλμπέρτα, μετά το Κάλγκαρι και το Έντμοντον. Η πόλη βρίσκεται σε μια περιοχή με λόφους στους οποίους υπάρχει αφθονία πετρελαίου, σιτηρών και βοοειδών. Είναι ένα κέντρο διανομής πετρελαίου και γεωργίας, και η γύρω περιοχή είναι ένα σημαντικό κέντρο για την παραγωγή πετροχημικών.

Ιστορία
Πριν την άφιξη των ευρωπαίων εποίκων, στην περιοχή ζούσαν αυτόχθονες Ινδιάνοι (κυρίως Μαυροπόδαροι και Κρι). Οι ευρωπαίοι έμποροι γούνας άρχισαν να περνούν από την περιοχή στα τέλη του 18ου αιώνα. Μέσα σε αυτό το εθνολογικό μείγμα, προέκυψε η φυλή των μιγάδων Μετίς.

Ένα από τα μονοπάτια των ιθαγενών ξεκινούσε από τη Μοντάνα, στο νότο, συνέχιζε κατά μήκος του ποταμού Μπόου κοντά στο Κάλγκαρι και κατέληγε στο Οχυρό Έντμοντον. Περίπου στα μισά του δρόμου μεταξύ του Κάλγκαρι και του Έντμοντον, το μονοπάτι περνούσε τον ποταμό Ρεντ Ντιρ σε ένα πλατύ, πετρώδες και ρηχό σημείο που χρησιμοποιούσαν οι ιθαγενείς λαοί και οι βίσονες από τους αρχαίους χρόνους. Τα ρηχά σημεία, τώρα γνωστά ως Σταυροδρόμι Παλιού Ρεντ Ντιρ, βρίσκονται περίπου 7 χιλιόμετρα μακριά από τη σημερινή πόλη του Ρεντ Ντιρ.

Με την ίδρυση του Οχυρού Κάλγκαρι από τη Βορειοδυτική Αστυνομία το 1875, η κυκλοφορία αυξήθηκε κατά μήκος του σημερινού δρόμου μεταξύ του Κάλγκαρι και του Έντμοντον. Μετά την άφιξη του Καναδικού Ειρηνικού Σιδηρόδρομου στο Κάλγκαρι, η κυκλοφορία κατά μήκος της διαδρομής αυξήθηκε σημαντικά. Στο Σταυροδρόμι χτίστηκε το 1882 ένας εμπορικός σταθμός και μια στάση, και άρχισε να αναπτύσσεται ένας μόνιμος οικισμός γύρω από αυτό.

Κατά τη διάρκεια της Βορειοδυτικής Επανάστασης του 1885, η καναδική πολιτοφυλακή δημιούργησε το Οχυρό Νορμαντώ στο Σταυροδρόμι. Το Οχυρό αργότερα δόθηκε στη Βορειοδυτική Αστυνομία που το χρησιμοποίησε μέχρι το 1893.

Με την αποδεκάτιση των βισόνων από τους κυνηγούς, οι φυλές των ιθαγενών που βασίζονταν στους βίσονες για φαγητό, ρουχισμό και καταφύγιο άρχισαν να μειώνονται. Τα εύφορα εδάφη γύρω από τον ποταμό Ρεντ Ντιρ ήταν ελκυστικά για τους αγρότες και τους κτηνοτρόφους. Ένας από τους πρώτους εποίκους, ο αιδεσιμότατος Λέοναρντ Γκέιτς, έδωσε μισό μερίδιο 1.240 στρεμμάτων (5 τ.χλμ.) που είχε αποκτήσει στο σιδηρόδρομο, για να αναπτυχθεί μια γέφυρα πάνω από τον ποταμό και ένα χωριό. Ως αποτέλεσμα, το Σταυροδρόμι σταδιακά εγκαταλείφθηκε. Το πρώτο τρένο από το Κάλγκαρι προς το Έντμοντον πέρασε από το Ρεντ Ντιρ το 1891.

Σημειώσεις

Εξωτερικοί σύνδεσμοι 

 

Ρεντ Ντιρ
Πόλεις της Αλμπέρτας
Ύαινα η στικτή

{{Ταξινομοπλαίσιο
| όνομα = Υαίνα η στικτή
| βασίλειο = Ζώα (Animalia)
| συνομοταξία = Χορδωτά (Chordata)
| ομοταξία = Θηλαστικά ('Mammalia)
| οικογένεια = Υαινίδες 
}}
Η στικτή ύαινα (Crocuta crocuta), επίσης γνωστή ως γελαστή ύαινα (και ως κροκόττας, κοροκόττας, κοροκότας ή κροκούττας), είναι είδος ύαινας, που προς το παρόν χαρακτηρίζεται ως το μοναδικό υπάρχον μέλος του γένους Crocuta'', που προέρχεται από την υποσαχάρια Αφρική. Είναι καταγεγραμμένη ως όντας ελάχιστης ανυσηχίας από την IUCN λόγω της ευρύτατης έκτασης και του μεγάλου αριθμού της που εκτιμάται μεταξύ 27.000 και 47.000 ατόμων. Ωστόσο, το είδος αντιμετωπίζει μειώσεις έξω από τις προστατευόμενες περιοχές εξαιτίας της απώλειας οικοτόπων και της λαθροθηρίας. Το είδος μπορεί να έχει προέλθει από την Ασία, και κάποτε εκτεινόταν σε όλη την Ευρώπη για τουλάχιστον ένα εκατομμύριο χρόνια μέχρι το τέλος του Ύστερου Πλειστόκαινου. Η στικτή ύαινα είναι το μεγαλύτερο γνωστό μέλος των Υαινιδών και φυσικά διακρίνεται από τα άλλα είδη από την αμυδρώς αρκουδίσια σωματοδόμησή της, τα στρογγυλεμένα αυτιά της, την λιγότερο προεξέχουσα χαίτη της, τη διάστικτη γούνα της, την πιο διπλής χρήσης οδοντοφυΐα της, τις λιγότερες θηλές της και την παρουσία ενός ψευδο-πέους στο θηλυκό. Είναι το μοναδικό είδος θηλαστικού που στερείται εξωτερικού κολπικού ανοίγματος.

Παραπομπές

στικτ
Υαινα η στικτη
Ύαινα η ραβδωτή

{{Ταξινομοπλαίσιο
| όνομα = Ύαινα η ραβδωτή
| βασίλειο = Ζώα (Animalia)
| συνομοταξία = Χορδωτά (Chordata)
| ομοταξία = Θηλαστικά ('Mammalia)
| οικογένεια = Υαινίδες 
}}

Η ραβδωτή ύαινα (Hyaena hyaena''), γνωστή επίσης και ως γλάνος, είναι είδος ύαινας που προέρχεται από τη βόρεια και ανατολική Αφρική, τη Μέση Ανατολή, τον Καύκασο, την κεντρική Ασία και την Ινδική υποήπειρο. Είναι καταγεγραμμένη από την IUCN ως σχεδόν απειλούμενη, καθώς ο παγκόσμιος πληθυσμός εκτιμάται ότι είναι κάτω από 10.000 ώριμα άτομα τα οποία εξακολουθούν να υφίστανται εσκεμμένη και παρεμπίπτουσα δίωξη μαζί με μείωση της βάσης των θηραμάτων τέτοια που μπορεί να καταστεί συνεχιζόμενη πτώση κατά 10% ενόψει των επόμενων τριών γενεών.

Παραπομπές

Υαινίδες
Είδη προ απειλής (NT)
Θηλαστικά της Αφρικής
Θηλαστικά της Ασίας
Θηλαστικά της Μέσης Ανατολής
Θηλαστικά της Αραβικής Χερσονήσου
Φάνης Σπανός

Ο Φάνης Σπανός (28 Ιανουαρίου 1984), είναι Έλληνας πολιτικός και εν ενεργεία Περιφερειάρχης Στερεάς Ελλάδας από το 2019. Διατέλεσε επίσης, Αντιπεριφερειάρχης Ευβοίας από το 2014 έως το 2019.

Βιογραφία 
Ο Φάνης Σπανός, γεννήθηκε το 1984 στην Χαλκίδα. Σπούδασε Πολιτικός Μηχανικός, στο Δημοκρίτειο Πανεπιστήμιο Θράκης, και έκανε μεταπτυχιακό στην Διοίκηση Επιχειρήσεων στο Πανεπιστήμιο ALBA.  Έχει εργαστεί ως Πολιτικός Μηχανικός και Επιχειρηματίας στον τεχνικό και βιοτεχνικό κλάδο και υπηρετεί την Τοπική Αυτοδιοίκηση από το 2011. 

Διαμένει στη Χαλκίδα. Είναι παντρεμένος με την εκπαιδευτικό Μαρία Αναστασίου με την οποία έχουν αποκτήσει τρία παιδιά.

Τοπική Αυτοδιοίκηση 
Το 2010 εξελέγη Δημοτικός Σύμβουλος του Δήμου Χαλκιδέων. Κατά τη διάρκεια της θητείας του υπηρέτησε ως Αντιδήμαρχος Οικονομικών, Πολεοδομίας και Κυκλοφοριακών Ρυθμίσεων, Πρόεδρος της δημοτικής επιχείρησης ΔΑΕΠΕΧ Α.Ε., καθώς και Πρόεδρος της Σχολικής Επιτροπής Δευτεροβάθμιας Εκπαίδευσης.

Το 2014 τέθηκε επικεφαλής του ψηφοδελτίου του Νομού Εύβοιας με τον συνδυασμό "Αλλάζουμε στην καρδιά της Ελλάδας" του Κώστα Μπακογιάννη και εξελέγη Χωρικός Αντιπεριφερειάρχης, θέση την οποία υπηρέτησε ως το 2019.

Στις 5 Νοεμβρίου 2018 ανακοίνωσε την υποψηφιότητά του για τις αυτοδιοικητικές εκλογές του 2019 στην Περιφέρεια Στερεάς Ελλάδας ως υποψήφιος Περιφερειάρχης, επικεφαλής του συνδυασμού "Επιμένουμε στην Καρδιά της Ελλάδας".

Στον πρώτο γύρο των αυτοδιοικητικών εκλογών (26 Μαΐου 2019) έλαβε ποσοστό 39.77 % (126.822 ψήφους) και 20 έδρες, ενώ στον δεύτερο γύρο (2 Ιουνίου 2019) κέρδισε με ποσοστό 52.43 % (122.178 ψήφους) και αναδείχθηκε ο νεότερος εκλεγμένος Περιφερειάρχης από τη θέσπιση των αιρετών Περιφερειών.  

Την 1η Σεπτεμβρίου 2019 ανέλαβε τα καθήκοντά του ως Περιφερειάρχης Στερεάς Ελλάδας. 

Παράλληλα, είναι μέλος στο ΔΣ της Ένωσης Περιφερειών Ελλάδας και Πρόεδρος της Επιτροπής Χωροταξίας, Υποδομών και Μεταφορών της Ένωσης.

Σπουδές & Επαγγελματική Πορεία 
Το 2001 αποφοίτησε από το Κολλέγιο Αθηνών. 

Το 2007 αποφοίτησε από το Τμήμα Πολιτικών Μηχανικών του Δημοκρίτειου Πανεπιστημίου Θράκης, με ειδίκευση στα Υδραυλικά Έργα.   

Μετά την ολοκλήρωση της στρατιωτικής του θητείας το 2008, εργάστηκε στην οικογενειακή επιχείρηση οικοδομικών έργων και έτοιμου σκυροδέματος, αρχικά ως πολιτικός μηχανικός - υπεύθυνος παραγωγής  και στη συνέχεια ως Διευθύνων Σύμβουλος της εταιρείας.  

Παράλληλα, απέκτησε δύο μεταπτυχιακούς τίτλους σπουδών στη Διοίκηση Επιχειρήσεων (Professional MBA) από το ALBA Graduate Business School και στις Διεθνείς και Ευρωπαϊκές Σπουδές (ΜΑ) από το Εθνικό και Καποδιστριακό Πανεπιστήμιο Αθηνών. 

Έχει επίσης αποκτήσει τίτλο Executive Certificate από το Harvard Kennedy School στο πεδίο της Δημόσιας Πολιτικής (Public Policy). 

Ομιλεί την Αγγλική και Γερμανική γλώσσα.

Επίσης, είναι μέλος του Τεχνικού Επιμελητηρίου Ελλάδας, τ.π. Εύβοιας.

Παραπομπές 

Έλληνες αντιπεριφερειάρχες
Έλληνες περιφερειάρχες
Έλληνες πολιτικοί μηχανικοί
Έλληνες πολιτικοί
Αρετή (κόρη του Διονυσίου)

Η Αρετή ήταν μία από τις κόρες του τυράννου των Συρακουσών Διονυσίου του Πρεσβύτερου με την Αριστομάχη.
Η Αρετή παντρεύτηκε σε πρώτο γάμο τον Θεαρίδη και μετά τον θάνατο του τον θείο της και αδελφό της Αριστομάχης Δίων των Συρακουσών. Ο Δίων εκδιώχθηκε από τις Συρακούσες όταν ανέλαβε την εξουσία ο ετεροθαλής αδελφός της Διονύσιος ο Νεότερος, της επέβαλλε να παντρευτεί τον φίλο του Τιμοκράτης. Μετά την επιστροφή του Δίων και την εκδίωξη του Διονυσίου Β΄ ο θείος της Δίων έκανε ξανά δεκτή την Αρετή ως σύζυγο του. Μετά την δολοφονία του Δίων (353 π.Χ.) η Αρετή φυλακίστηκε μαζί με την μητέρα της, αργότερα αποφυλακίστηκαν και έγιναν δεκτοί με ενθουσιασμό από τον Ακέτα των Λεοντίνων, φίλο του Δίωνα. Ο Ακέτας ωστόσο αργότερα ύστερα από πιέσεις των εχθρών του Δίωνα έπνιξε μάνα και κόρη.

Παραπομπές

Πηγές

Πλούταρχος, "Βίοι Παράλληλοι", "Δίων"
Κλαύδιος Αιλιανός, «Ποικίλη Ιστορία», Βιβλίο 12

Αρχαίοι Συρακούσιοι
Κατάλογος τυράννων των Συρακουσών

Οι Συρακούσες ήταν αρχαία Ελληνική πόλη στη Σικελία, στις ανατολικές ακτές του νησιού. Η πόλη ιδρύθηκε από Κορίνθιους εποίκους (733 π.Χ.), κατακτήθηκε από τη Ρωμαϊκή Δημοκρατία και έγινε έδρα των Ρωμαίων στη Σικελία. Ολόκληρη την περίοδο της ιστορίας της σαν ανεξάρτητη πόλη κυβερνήθηκε από τυράννους με μικρά διαλείμματα δημοκρατίας ή ολιγαρχίας. Ο Πίνδαρος υμνεί τους Δεινομενείδες ως βασιλείς, ο πρώτος που κατείχε ωστόσο επίσημα τον τίτλο ήταν ο Αγαθοκλής των Συρακουσών (304 π.Χ.)

Δεινομενείδες (485 π.Χ. - 465 π.Χ.)

Γέλων ο Συρακούσιος (485 π.Χ. - 478 π.Χ.)
Ιέρων Α΄ ο Συρακούσιος (478 π.Χ. - 466 π.Χ.)
Θρασύβουλος ο Συρακούσιος (466 π.Χ. - 465 π.Χ.)

Ο Θρασύβουλος εκθρονίστηκε (465 π.Χ.) και οι Συρακούσες πέρασαν περίπου 60 χρόνια δημοκρατίας γνωστή ως Β΄ Δημοκρατία (465 π.Χ. - 405 π.Χ.) παρόμοια με αυτή που περνούσε η Αρχαία Αθήνα την ίδια περίοδο.

Διονύσιοι (405 π.Χ. - 344 π.Χ.)

Διονύσιος ο Πρεσβύτερος (405 π.Χ. - 367 π.Χ.)
Διονύσιος ο Νεότερος (367 π.Χ. - 357 π.Χ.)
Δίων των Συρακουσών (357 π.Χ. - 354 π.Χ.)
Κάλλιππος των Συρακουσών (354 π.Χ. - 353 π.Χ.)
Ιππαρίνος (353 π.Χ. - 350 π.Χ.)
Νυσαίος (350 π.Χ. - 346 π.Χ.)
Διονύσιος ο Νεότερος (346 π.Χ. - 344 π.Χ.)

Τιμολέων (344 π.Χ. - 337 π.Χ.)

Τιμολέων (344 π.Χ. - 337 π.Χ.)

Ο Τιμολέων αναβίωσε μια δημοκρατική μορφή διακυβέρνησης των Συρακουσών που συνεχίστηκε και μετά τον θάνατο του, η περίοδος αυτή έμεινε γνωστή ως Γ΄ Δημοκρατία (337 π.Χ. - 317 π.Χ.), ένα μικρό διάστημα κυβερνήθηκε από Ολιγαρχία.

Αγαθοκλής (317 π.Χ. - 289 π.Χ.)

Αγαθοκλής των Συρακουσών (317 π.Χ. - 289 π.Χ.)

Τα νομίσματα δείχνουν ότι από τον θάνατο του Αγαθοκλέους μέχρι την άνοδο του Ικέτα οι Συρακούσες ίσως να πέρασαν άλλη μιά δημοκρατική διακυβέρνηση την Δ΄ Δημοκρατία (289 π.Χ. - 287 π.Χ), δεν υπάρχει καμιά άλλη πηγή για αυτή την περίοδο.

Κενό (289 π.Χ. - 276 π.Χ.)

Ικέτας των Συρακουσών (289 π.Χ. - 279 π.Χ.)
Θίνιον και Σωσίστρατος (279 π.Χ. - 278 π.Χ.)
Πύρρος της Ηπείρου (278 π.Χ. - 276 π.Χ.)

Ιερωνίδες (275 π.Χ. - 214 π.Χ.)

Ιέρων Β΄ των Συρακουσών (275 π.Χ. - 215 π.Χ.)
Γέλων (μέχρι το 216 π.Χ.)
Ιερώνυμος των Συρακουσών (215 π.Χ. - 214 π.Χ.)

Την επόμενη μέρα μετά την καταστροφική Μάχη των Καννών ο μικρός Ιερώνυμος συμμάχησε με τον Αννίβα. Η συμμαχία με την Καρχηδόνα εξόργισε τους Ρωμαίους, ο Ρωμαίος στρατηγός Μάρκος Κλαύδιος Μάρκελλος προχώρησε σε εκστρατεία και ξεκίνησε την πολιορκία της πόλης (214 π.Χ.). Ο Ιερώνυμος δολοφονήθηκε και ακολούθησε η Ε΄ Δημοκρατία (214 π.Χ. - 212 π.Χ.) μέχρι τη χρονιά που έπεσε η πόλη στη Ρωμαϊκή Δημοκρατία (212 π.Χ.).

Παραπομπές

Πηγές
A Dictionary of the Ancient Greek World by David Sacks, Oswyn Murray, Margaret Bunson 

Ιστορία της Σικελίας
Σικελοί τύραννοι
Τζέλα
Βασίλης Χαρίσης

Ο Βασίλης Χαρίσης, ήταν Έλληνας αρχιτέκτονας, πολεοδόμος, ζωγράφος και συγγραφέας (26 Ιανουαρίου 1933 Ιωάννινα  - 9 Ιανουαρίου 2019 Αθήνα). Σπούδασε στην Ανώτατη Σχολή Αρχιτεκτόνων του Εθνικού Μετσόβιου Πολυτεχνείου. Είχε καθηγητές τον Ορλάνδο, τον Πικιώνη, τον Μιχελή κ.α. Υπηρέτησε αρχικά ως γενικός διευθυντής στο Υπουργείο Περιβάλλοντος Χωροταξίας και Δημοσίων Έργων και στη συνέχεια, από το 1989 έως το 1994, ως πρόεδρος του Οργανισμού Ρυθμιστικού Σχεδίου Αθήνας. Έπαιξε καταλυτικό ρόλο στην δημιουργία του νομοθετικού πλαισίου προστασίας των παραδοσιακών οικισμών στα Ζαγοροχώρια. Δημιούργησε αρχιτεκτονικά και πολεοδομικά έργα και ασχολήθηκε με ανασκαφές, αναπαραστάσεις (το ιερό της Δωδώνης) και αναστηλώσεις αρχαιοτήτων (το αρχαίο θέατρο Δωδώνης). Οι πολυάριθμες μελέτες του που δημοσιεύτηκαν ως άρθρα και μονογραφίες, επικεντρώνονται στην παραδοσιακή αρχιτεκτονική κυρίως της Ηπείρου. Βραβεύτηκε από την Ακαδημία Αθηνών για το συγγραφικό του έργο ενώ από το Πατριαρχείο Κωνσταντινούπολης, τού έχει απονεμηθεί ο τίτλος του Άρχοντα Δικαιοφύλακα της Μεγάλης του Χριστού Εκκλησίας.

Εργογραφία
Χαρακτηριστικά του αρχιτεκτονικά έργα είναι, στα Ιωάννινα, το κτίριο της Εθνικής Τράπεζας, το περίπτερο "Φρόντζου" της Εταιρείας Ηπειρωτικών Μελετών με το υπαίθριο θέατρο, η πινακοθήκη Αβέρωφ και η διαμόρφωση της πλατείας με τα κτίρια της αγοράς στο Μέτσοβο, το υπαίθριο θέατρο στο Μονοδένδρι, η Παναγία η Καναλιώτισσα στο Κανάλι Πρεβέζης, ο ναός Μεταμορφώσεως Σωτήρος στην Νέα Κερασούντα Πρεβέζης , Δέσκειο Γυμνάσιο στην Πάργα κ.ά.

Βιβλία
(1979) Ζαγοροχώρια. Γενική Διεύθυνση Οικισμού. Υπουργείο Δημοσίων Έργων. Αθήνα.
(1990) Μέτσοβο. Μέλισσα. Αθήνα. 
(2003) Υπόδειγμα ορθόδοξης ναοδομίας κατά τον Άγιο Γρηγόριο Νύσσης, Αρχείο Παραλειπομένων Ελληνικής και Ευρωπαϊκής Ιστορίας. Αθήνα. 
(2003) Ιωάννινα. Ίδρυση – Χωροταξικός ρόλος – Μορφή της πρωτοβυζαντινής πόλεως. Εταιρεία Ηπειρωτικών Μελετών. Ιωάννινα.
(2010) Δωδώνη. Αρχιτεκτονικά μελετήματα. Εταιρεία Ηπειρωτικών Μελετών. Ιωάννινα.

Παραπομπές

Έλληνες αρχιτέκτονες
Έλληνες πολεοδόμοι
Έλληνες συγγραφείς
Έλληνες ζωγράφοι
Λος Άντζελες Κινγκς

Οι Λος Άντζελες Κινγκς είναι μια επαγγελματική ομάδα χόκεϊ επί πάγου με έδρα την πόλη του Λος Άντζελες. Αγωνίζονται στο τμήμα του Ειρηνικού της Δυτικής Συνδιάσκεψης της Εθνικής Λέσχης Χόκεϊ (NHL). Η ομάδα ιδρύθηκε στις 5 Ιουνίου 1967, όταν ο Τζακ Κεντ Κουκ έλαβε το franchise επέκτασης NHL για το Λος Άντζελες στις 9 Φεβρουαρίου 1966 και έγινε μία από τις έξι ομάδες που άρχισαν να παίζουν ως μέρος της επέκτασης του NHL του 1967. Οι βασιλιάδες έπαιξαν τους εγχώριους αγώνες τους στο The Forum στο Ίνγκελγουντ της  Καλιφόρνια, ένα προάστιο του Λος Άντζελες, για τριάντα δύο χρόνια, μέχρι που μετακόμισαν στο Staples Center στο κέντρο του Λος Άντζελες στην αρχή της σεζόν 1999-2000.

Σύλλογοι χόκεϊ επί πάγου‎
La Stampa

Η La Stampa (Ελληνικά: «Ο τύπος»), είναι μια από τις παλαιότερες ημερήσιες εφημερίδες της Ιταλίας και η έδρα της βρίσκεται στο Τορίνο. Η κυκλοφορία της είναι πάνω από  250 χιλιάδες αντίτυπα, γεγονός που καθιστά την La Stampa την τέταρτη εφημερίδα στην  Ιταλία όσον αφορά τον αριθμό των αντιτύπων μετά  την Corriere della Sera, την La Republlica και την Il Sole 24 ORE.

Ιστορικό 
Η εφημερίδα ιδρύθηκε στις 7 Φεβρουαρίου του 1867 από τον Ιταλό δημοσιογράφο και συγγραφέα Βιτόριο Μπερσέτζιο. Αρχικά το όνομα της ήταν "Gazzetta Piemontese". Το 1895 η εφημερίδα αγοράστηκε από τον Αλφρέντο Φραζάτι, ο οποίος ήταν και αυτός που έδωσε και το νέο όνομα "Stampa". Με την  έλευση στην εξουσία του Μπενίτο Μουσολίνι ο Φραζάτι παρέμεινε ακόμα εκδότης. Η La Stampa θεωρήθηκε φιλελεύθερη εφημερίδα και ισχυρός υποστηρικτής της δημοκρατίας. Αρνούμενος να στηρίξει τη φασιστική κυβέρνηση, το 1924 ο Φραζάτι αναγκάστηκε να παραιτηθεί (επιπλέον η εφημερίδα είχε επικρίνει τη δολοφονία του σοσιαλιστή Τζιακόμο Ματτεότι). Για αρκετά χρόνια, η εφημερίδα χρησιμοποιήθηκε ως στόχος της φασιστικής προπαγάνδας.

Μετά τον Β' Παγκόσμιο Πόλεμο, η εφημερίδα μετονομάστηκε προσωρινά σε "La Nuova Stampa", μια έκδοση υψηλής ποιότητας με προπολεμικές παραδόσεις. Οι σελίδες της εφημερίδας κάλυπταν λεπτομερώς τα κοινωνικά προβλήματα της Ιταλίας. Στη συνέχεια, η εφημερίδα εξαγοράστηκε από τον βιομήχανο και ιδρυτή της Fiat Τζιοβάννι Ανιέλλι.

Κυκλοφορία

Παραπομπές

Εξωτερικοί σύνδεσμοι 
 Ο  

Εφημερίδες με τόπο έκδοσης την Ιταλία 
Εφημερίδες στην ιταλική γλώσσα
Σιλβέτρ Ιλούνγκα

Ο Σιλβέτρ Ιλούνγκα Ιλουκάμπα (Sylvestre Ilunga Ilukamba, γεννήθηκε το 1947 στην επαρχία Κατάνγκα, στο Βελγικό Κονγκό) είναι πολιτικός από τη Λαϊκή Δημοκρατία του Κονγκό και πρωθυπουργός από τον Μάιο του 2019 ως τον Απρίλιο του 2021.
Η κυβέρνησή του σχηματίστηκε τον Αύγουστο του 2019. Από το 1979 δίδαξε ως καθηγητής στο Πανεπιστήμιο της Κινσάσα και στη συνέχεια χρημάτισε πολλές φορές υπουργός. Είναι επίσης γενικός γραμματέας της εθνικής σιδηροδρομικής εταιρείας της χώρας του (Société nationale des Chemins de fer du Congo). Έχει φήμη ενός έμπειρου δημόσιου υπαλλήλου και τεχνοκράτη, καθώς και υποστηρικτή του πρώην προέδρου Ζοζέφ Καμπιλά.

Ο Ιλουνγκά διορίστηκε στην πρωθυπουργία το 2019, λίγους μήνες μετά την ανάληψη της προεδρίας από τον Φέλιξ Τσισεκέντι νικητή των εκλογών του 2018.

Η ανακοίνωση της νέας κυβέρνησης έγινε επίσημα τον Αύγουστο του 2019, έπειτα από επτά μήνες.

Έπειτα από πρόταση δυσπιστίας κατά της κυβέρνησής του, ο Ιλούνγκα παραιτήθηκε στις 28 Απριλίου 2021.

Παραπομπές 

 
Πρωθυπουργοί της Λαϊκής Δημοκρατίας Κονγκό
Θεόδωρος Μίγγος

Ο Θεόδωρος Μίγγος (γενν. στις 6 Φεβρουαρίου 1998) είναι Έλληνας ποδοσφαιριστής, ο οποίος αγωνίζεται ως μέσος για τον ΟΦΗ.

Σταδιοδρομία σε συλλόγους 
Ξεκίνησε τη σταδιοδρομία τους στις ακαδημίες νέων του Παναθηναϊκού και εντάχθηκε στην πρώτη ομάδα το καλοκαίρι του 2016, όταν και υπέγραψε τετραετές συμβόλαιο μέχρι τις 30 Ιουνίου 2020. 

Στις 29 Αυγούστου 2018, υπέγραψε συμβόλαιο με τον Ολυμπιακό Λευκωσίας. 

Στις 3 Ιουλίου 2019, εντάχθηκε στον ΟΦΗ με τριετές συμβόλαιο.

Διεθνής σταδιοδρομία 
Έχει αγωνιστεί στις «μικρές» Εθνικές ομάδες της Ελλάδας U17, U19, U20 και U21.

Παραπομπές

Εξωτερικοί σύνδεσμοι 

 Προφίλ του Scoresway.com 
 Προφίλ στο Transfermarkt.com 

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ20
Ποδοσφαιριστές Εθνικής Ελλάδας Κ21
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ποδοσφαιριστές Γ.Σ. Καλλιθέας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Ολυμπιακού Λευκωσίας
Ποδοσφαιριστές Α΄ κατηγορίας Κύπρου
Έλληνες ποδοσφαιριστές στο εξωτερικό
Ποδοσφαιριστές ΟΦΗ
Καινούργιο Αιτωλοακαρνανίας

Το Καινούργιο  είναι οικισμός και κοινότητα της Περιφερειακής Ενότητας Αιτωλοακαρνανίας σε υψόμετρο 41 μέτρων, ο οποίος βρίσκεται ανατολικά του χείμαρρου Ερμίτσα και σε απόσταση 8 χλμ. από το Αγρίνιο. Ως οικισμός αναφέρεται επίσημα το 1835 να απογράφεται στον τότε Δήμο Θέρμου. Σύμφωνα με το πρόγραμμα Καλλικράτης μαζί με τον Άνω Βλοχό, τον Κακαβά και τα Καρραίικα αποτελούν την τοπική κοινότητα Καινουργίου που υπάγεται στον Δήμου Αγρινίου και σύμφωνα με την απογραφή 2011 έχει 2.790 μόνιμους κατοίκους.

Διατελέσαντες πρόεδροι της Κοινότητας Καινουργίου 
Η Κοινότητα Καινούργιου συστάθηκε στις 31 Αυγούστου 1912 με έδρα τον οικισμό Καινούριο και με την ονομασία Κοινότητα Καινουρίου, με το όνομα να αλλάζει σε Καινουργίου στις 7 Απριλίου 1951.  Η Κοινότητα λειτούργησε ως το 1994, οπότε καταργήθηκε.

Παραπομπές 

Χωριά του νομού Αιτωλοακαρνανίας
Δήμος Αγρινίου
Λοραζεπάμη

Η λοραζεπάμη, διαθέσιμη με το εμπορικό σήμα Ativan, Tavor και άλλα, είναι φάρμακο βενζοδιαζεπίνης. Δρα ως αγχολυτικό. Καταναλώνεται με κατάποση ή με ένεση. Όταν δίνεται με ένεση, τα αποτελέσματα αρχίζουν να εμφανίζονται 1 με 30 λεπτά μετά την λήψη της δόσης και τα αποτελέσματα διαρκούν μέχρι μια μέρα.

Η λοραζεπάμη δημιουργήθηκε το 1963 και έγινε διαθέσιμη προς πώληση στις Ηνωμένες Πολιτείες το 1977. Βρίσκεται στην λίστα των σημαντικότερων φαρμάκων του Παγκόσμιου Οργανισμού Υγείας. Το 2016 ήταν το το φάρμακο συνταγογραφήθηκε πάνω από 14 εκατομμύρια φορές στις Ηνωμένες Πολιτείες.

Παραπομπές 

Χλωροαρένια
Αντιεμετικά
Αγχολυτικά
Βενζοδιαζεπίνες
Βασικά Φάρμακα του Παγκόσμιου Οργανισμού Υγείας
Λακτάμες
Δανάη Παππά

Η Δανάη Παππά (Αθήνα, 21 Αυγούστου 1996) είναι Ελληνίδα ηθοποιός, χορεύτρια και επιχειρηματίας.

Πρώτα Χρόνια 
Γεννήθηκε στις 21 Αυγούστου του 1996 στην Αθήνα όπου και μεγάλωσε, ενώ κατάγεται από την Κέρκυρα, την Εύβοια και το Αγρίνιο. Από μικρή ηλικία ξεκίνησε να ασχολείται με το χορό. Όταν τελείωσε το σχολείο έκανε σεμινάρια χορού και θεάτρου στο κέντρο χορού Broadway της Νεας Υόρκης για τρεις μήνες. Όταν επέστρεψε στην Ελλάδα, ξεκίνησε να ασχολείται και με το modeling, κάνοντας κυρίως διαφημιστικά.

Καριέρα

Τηλεόραση 
Στις αρχές του 2017 έγινε γνωστό πως πρόκειται να πρωταγωνιστήσει στην νέα σειρά της Βάνας Δημητρίου Το Τατουάζ, σε σκηνοθεσία Ανδρέα Γεωργίου. Μέσω της σειράς έκανε το τηλεοπτικό της ντεμπούτο ως ηθοποιός, έχοντας τον πρωταγωνιστικό γυναικείο ρόλο της σειράς, αυτόν της Άννας Ραζή. Όπως δήλωσε η ίδια, δέχτηκε πρόταση για να περάσει από οντισιόν για τη σειρά μέσω instagram από τον Ανδρέα Γεωργίου:" Ο Ανδρέας Γεωργίου με ανακάλυψε μέσω του προφίλ μου στο Instagram. Μου έστειλε μήνυμα και με κάλεσε στην Κύπρο για οντισιόν. Το πρώτο πράγμα που με ρώτησε ήταν, αν είμαι ηθοποιός κι αν μένω στην Ελλάδα. Το πρώτο πράγμα που σκέφτηκα ήταν, αν είναι ο αληθινός Ανδρέας, γιατί κυκλοφορούν πολλά ψεύτικα προφίλ. Μετά από την έρευνα που έκανα και είδα, ότι πραγματικά είναι αληθινή η πρόταση που μου κάνει, προχωρήσαμε τη συνεργασία". Στη σειρά συμπρωταγωνίστησε μεταξύ άλλων για δύο σεζόν μαζί με τον Απόστολο Γκλέτσο, την Εβελίνα Παπούλια, τη Μυρτώ Αλικάκη και την Κοραλία Καράντη. Το 2018 και το 2019 συμμετείχε ως τραγουδίστρια στον ετήσιο θεσμό μόδας και τραγουδιού MadWalk - The Fashion Music Project, την πρώτη χρονιά συνεργαζόμενη με τον Αναστάσιο Ράμμο για την εταιρεία Noxema και τη δεύτερη, μαζί με τους Barrice, Christopher Vee και Natasha Kay για την σχεδιάστρια Celia Kritharioti.

Τον Μάιο του 2019 ανακοινώθηκε η συνέχεια της συνεργασίας της με τους συντελεστές του Τατουάζ στη νέα σειρά του ΣΚΑΪ, 8 Λέξεις. Εκεί είχε το ρόλο της Ρωξάνης Δημοπούλου, έναν από τους βασικούς της σειράς. Τον Ιούνιο του 2020 ανακοίνωσε την αποχώρηση της από τη σειρά ολοκληρώνοντας την παρουσία της στις αρχές του δεύτερου κύκλου, τον Οκτώβριου του ίδιου έτους, κι έπειτα από 250 επεισόδια. Τον Μάιο του 2021 επέστρεψε τηλεοπτικά κάνοντας μία guest εμφάνιση στο επεισόδιο "Περί γάμου" της κωμικής σειράς της ΕΡΤ1, Η τούρτα της μαμάς των Αλέξανδρου Ρήγα και Δημήτρη Αποστόλου. Τελος,την περίοδο 2021-2023 συμμετείχε στη δραματική σειρά του ALPHA, Σασμός, στον ρόλο της Θεοδώρας Αγγελάκη.

Κινηματογράφος 
Το 2016 έκανε την πρώτη της εμφάνιση στη μεγάλη οθόνη με ένα μικρό ρόλο στην κωμωδία The Bachelor. Το 2018 εμφανίστηκε στο δράμα αμερικανικής παραγωγής With a kiss I die. Το 2020 ανακοινώθηκε πως πρόκειται να πρωταγωνιστήσει στην κωμωδία του Στράτου Μαρκίδη I Love Karditsa 2.

Επιχειρηματικότητα 
Το 2021, δημιούργησε ένα e-shop, στο οποίο πουλάει διακοσμητικά κεριά με την επωνυμία Ensay Candles.

Φιλμογραφία

Τηλεόραση

Κινηματογράφος

Διαφημιστικά σποτ

Προσωπική ζωή 
Από τα μέσα του 2019 είναι σε σχέση με τον επιχειρηματία Λάμπρο Λάζαρη.

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί κινηματογράφου
Σεργκέι Καρασιόφ (διαιτητής ποδοσφαίρου)

Ο Σεργκέι Γκενάντγιεβιτς Καρασιόφ  (· γενν. στις 12 Ιουνίου 1979), αναφερόμενος εσφαλμένα συνήθως στα ελληνικά ως Καράσεφ, είναι Ρώσος διεθνής διαιτητής ποδοσφαίρου. 

Ο Καρασιόφ  έγινε διαιτητής της FIFA το 2010. Έχει διαιτητεύσει αγώνες για τα προκριματικά του Παγκοσμίου Κυπέλλου του 2014, ξεκινώντας με τον αγώνα του Α Ομίλου μεταξύ της Σκωτίας και της Βόρειας Μακεδονίας. 

Ο Καρασιόφ είναι παντρεμένος και έχει δύο παιδιά. Το κύριο χόμπι του είναι να παρακολουθεί συναυλίες μέταλ. Στη συνέντευξή του στη RIA Novosti, ονόμασε τους Slayer ως την αγαπημένη του μπάντα.

Κατάλογος αξιοσημείωτων αγώνων 

 Ισλανδία 1-1 Ουγγαρία, Ευρωπαϊκό Πρωτάθλημα 2016 
 Μπαρτσελόνα 3-1 Άρσεναλ, Τσάμπιονς Λιγκ 2016 
 Μπαρτσελόνα 4-0 Μπορούσια Μένχενγκλαντμπαχ, Τσάμπιονς Λιγκ 2017

Παραπομπές 

Ρώσοι διαιτητές ποδοσφαίρου
Διαιτητές Ευρωπαϊκού Πρωταθλήματος Ποδοσφαίρου 2016
Διαιτητές Παγκοσμίου Κυπέλλου Ποδοσφαίρου 2018
Διαιτητές ΟΥΕΦΑ Τσάμπιονς Λιγκ
Νικόλαος Π. Μανωλάκος

Ο αντιστράτηγος ε.α. Νικόλαος  Μανωλάκος  είναι  Έλληνας πολιτικός και από τις 7 Ιουλίου 2019 εκλεγμένος βουλευτής  στην Α΄ Περιφέρεια Πειραιά και Νήσων με τη Νέα Δημοκρατία.

Γεννήθηκε και μεγάλωσε στα Μανιάτικα του Πειραιά και έχει καταγωγή από το Νύφι της Μάνης.

Είναι παντρεμένος και έχει δύο γιούς.

Είναι απόφοιτος της Στρατιωτικής Σχολής Ευελπίδων και έχει κάνει μεταπτυχιακές σπουδές στη Δημόσια Οικονομική και Πολιτική του ΑΤΕΙ Πειραιά και στη Διοίκηση Επιχειρήσεων (MBA) της Νομικής Σχολής του Πανεπιστημίου FREDERIC.

Στις ένοπλες δυνάμεις διοίκησε επίλεκτες μονάδες των Ειδικών Δυνάμεων και σχηματισμούς του Στρατού. Από το 2017 ως το 2019 ήταν διοικητής της ΑΣΔΕΝ. Αποστρατεύτηκε τον Ιανουάριο 2019.

Παραπομπές

Εξωτερικοί σύνδεσμοι
Ιστοσελίδα Νικόλαου Μανωλάκου 

Βουλευτές εκλεγμένοι με τη Νέα Δημοκρατία
Βουλευτές Πειραιώς και Νήσων
Βουλευτές Α΄ Πειραιά
Έλληνες στρατηγοί
Έλληνες στρατιωτικοί
Έλληνες αξιωματικοί του Στρατού Ξηράς
Πειραιάς
Μάνη
Φάμπιαν Έμαν

Ο Φάμπιαν Έμαν (Fabian Ehmann, γενν. στις 28 Αυγούστου 1998) είναι Αυστριακός επαγγελματίας ποδοσφαιριστής, ο οποίος αγωνίζεται ως τερματοφύλακας για τον Άρη Θεσσαλονίκης.

Σταδιοδρομία σε συλλόγους 
Αγωνίστηκε και εξελίχθηκε στις ακαδημίες της Στουρμ Γκρατς και εντάχθηκε στην πρώτη ομάδα το 2016. 

Τη σεζόν 2018-19, αγωνίστηκε με δανεισμό στην Καπφενμπέργκερ της Β΄ Κατηγορίας Αυστρίας. 

Στις 24 Ιουνίου 2019, υπέγραψε διετές συμβόλαιο με τον Άρη Θεσσαλονίκης.

Διεθνής σταδιοδρομία 
Έχει αγωνιστεί στις «μικρές» Εθνικές ομάδες της Αυστρίας U17 (9 συμ.), U18 (4 συμ.), U19 (7 συμ.), U20 (1 συμ.) και U21 (2 συμ.).

Παραπομπές

Εξωτερικοί σύνδεσμοι 
   
 Προφίλ στο Transfermarkt.com 

Αυστριακοί ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Αυστρίας Κ17
Ποδοσφαιριστές Εθνικής Αυστρίας U18
Ποδοσφαιριστές Εθνικής Αυστρίας Κ21
Ποδοσφαιριστές Εθνικής Αυστρίας Κ19
Ποδοσφαιριστές Εθνικής Αυστρίας Κ20
Ποδοσφαιριστές Στουρμ Γκρατς
Ποδοσφαιριστές Καπφενμπέργκερ ΣΒ
Ποδοσφαιριστές Β΄ Κατηγορίας Αυστρίας
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Αυστριακοί ποδοσφαιριστές στο εξωτερικό